钦定古今图书集成/明伦汇编/氏族典/第499卷 > 《廖用贤尚友录》 > 窦轨
## 钦定古今图书集成/明伦汇编/氏族典/第499卷 > 《廖用贤尚友录》 > 窦轨

按《唐书窦威传》：“威兄子轨，字士则，父恭，仕周为雍州牧酂国公。轨性刚果有威。大业中，为资阳郡东曹掾，
去官归。高祖起兵，轨募众千馀人迎谒长春宫，帝大
悦，从平京师，封赞皇县公，为大丞相谘议参军，擢太
子詹事，拜秦州总管，迁益州道行台左仆射。行台废，
授益州都督。贞观元年，召授右卫大将军，出为洛州”
都督，卒。子奉节，尚永嘉公主，历左卫将军、秦州都督。